Előterjesztés

**Körmend Város Önkormányzati Képviselő-testülete 2017. december 19.-i ülésére**

**Tárgy:** Belső ellenőrzési jelentésekről beszámoló

*Tisztelt Képviselő-testület!*

Körmend Város Önkormányzata a belső ellenőrzési feladatok ellátására külső vállalkozással kötött megállapodást. Az ellenőrzési tervet a képviselő-testület hagyta jóvá.

1. Az ellenőrzési terv tartalmazta az önkormányzat esetében az ÁFA levonási jog érvényesítését a KEOP ivóvíz minőség javítása és a szennyvízhálózat kiépítése beruházások esetében. Ennek az ellenőrzése abból adódóan volt fontos, mert több éven át került megvalósításra a beruházás, fordított ÁFA-s volt, illetve szállítói finanszírozással történt a beruházás jelentős részre. Az ellenőrzés megállapította, hogy az adólevonási jogával élt az önkormányzat, a jogszabályi előírásoknak megfelelően járt el, nem érte hátrány, bevétel elmaradás nem következett be.
2. A következő ellenőrzési feladat a Körmend Város Gondnoksága, a Körmendi Közös Önkormányzati Hivatal és az önkormányzat 2015. évi ÁFA bevallásainak és visszaigényléseknek ellenőrzése volt, tekintettel arra, hogy mindhárom költségvetési szerv alanya az ÁFA-nak.

A Körmendi Közös Önkormányzati Hivatal esetében jellemzően adó – ÁFA - hatálya alá nem tartozó tevékenységhez kerül igénybevételre szolgáltatás, termék beszerzés, ezért nem vonható le a számlákban szereplő előzetesen felszámított ÁFA. A továbbszámlázott esetekben viszont az előzetesen felszámított ÁFA levonásra került a továbbszámlázott összeggel azonosan.

Az önkormányzat esetében az ellenőrzött időszakban történt önellenőrzés a megállapítás szerint az előző időszakra vonatkozóan, ami fizetési kötelezettséget állapított meg. A belső ellenőrzési jelentés szerint szabályos volt az önellenőrzés.

A Körmend Város Gondnoksága lényegesen összetettebb feladatot végez. A feladatok jelentős részre adóköteles tevékenységhez kapcsolódik – településüzemeltetés, lakásgazdálkodás, stb. – azonban az élelmezési tevékenység esetében adólevonási jog keletkezik az előzetesen felszámított ÁFA tekintetében. Ebben az esetben fontos a térítési díjak alapján a számításokat elvégezni, mert a tevékenység összességében visszaigénylési pozíciót jelent minden esetben, ami több milliós nagyságrendű bevételt eredményez a költségvetési szerv esetében. Az ellenőrzés nem állapított meg hiányosságot, csak javaslatot tesz arányosításba történő bevonásra azon közüzemi díjak esetében, amelyek az élelmezési feladatok ellátásával kapcsolatosak.

1. Feladata volt a belső ellenőrzésnek a Körmend Város Gondnoksága 2015. évi gazdálkodásának elemzése a vonatkozó jogszabályok figyelembe vételével. Az előterjesztéshez mellékeljük az ellenőrzés megállapításait. A követelések kezelésére jogszabályi hivatkozások alapján el kell járni, amelyre határidő meghatározása szükséges.
2. A negyedik feladat volt Körmendi Kulturális Központ 2015. évi gazdálkodásának ellenőrzése. A jelentés megfelelőnek tartja a gazdálkodást, a költségvetés végrehajtását, valamint a számviteli feladtok ellátását. Az intézmény esetében a követelés és kintlévőség minimális.

A 3. és 4. pontban jelzett jelentéseket az előterjesztéshez kapcsolódóan mellékletként kezeljük.

Kérem a Tisztelt Képviselő-testületet, a belső ellenőrzésről szóló előterjesztést a mellékletekkel együtt tárgyalja meg és fogadja el.

**Határozati javaslat**

Körmend város Önkormányzati Képviselő-testülete a 2016 évi belső ellenőrzésről szóló beszámolót elfogadja azzal, hogy az összefoglalóban tett megállapítások végrehajtására intézkedési tervet dolgoz ki.

**Felelős:** intézkedési terv kidolgozására: polgármester, pénzügyi irodavezető

**Határidő:** 2018. január 31.

Körmend, 2017. december 12.

Bebes István

polgármester